**Podrobná špecifikácia predmetu zákazky**

**„Technická podpora a údržba informačného systému Register Adries“**

Predmetom zákazky je technická podpora a údržba informačného systému Register adries (ďalej len IS RA) v pôsobnosti rezortu Ministerstva vnútra SR (ďalej len „MV SR“), ktorá pozostáva z dvoch vzájomne súvisiacich činností, a to z podpory a údržby IS RA, ktorá zahŕňa zabezpečenie garantovanej funkčnosti, spoľahlivosti a dostupnosti IS RA tak, aby bola zaistená požadovaná úroveň dostupnosti služieb a rýchle odstránenie prípadných problémov bez negatívneho dopadu na prevádzku IS RA a z ďalšej možnej úpravy, ktorá zahŕňa modernizáciu a/alebo rozširovanie funkčnosti, ktorá môže byť vynútená budúcimi legislatívnymi zmenami, zmenami pracovných postupov alebo úpravou rozhraní pre externé systémy, s ktorými sa informačný systém integruje alebo môže integrovať, v súlade s Národnou koncepciou informatizácie verejnej správy a ostatnými súvisiacimi relevantnými dokumentmi, ktoré prijala vláda Slovenskej republiky.

Register adries je informačný systém o všetkých adresách a adresných bodoch bytových a nebytových budov na celom území Slovenska. Register adries má štatút referenčného registra, čo znamená, že údaje z neho sa považujú za úplné a zodpovedajúce skutočnosti, kým nie je preukázaný opak.

# OBSAH

[OBSAH 2](#_Toc1130386)

[1 Základné informácie o IS RA a popis súčasného stavu 3](#_Toc1130387)

[1.1 Moduly IS RA a funkcionalita 4](#_Toc1130388)

[1.2 Produkčné prostredie IS RA 7](#_Toc1130389)

[1.3 Komponenty infraštruktúry 7](#_Toc1130390)

[1.3.1 Prezentačná vrstva 8](#_Toc1130391)

[1.3.2 Web servery 8](#_Toc1130392)

[1.3.3 Aplikačná vrstva 8](#_Toc1130393)

[1.3.4 Databázová vrstva 8](#_Toc1130394)

[1.4 Prevádzka 8](#_Toc1130395)

[2 Vymedzenie predmetu zákazky 9](#_Toc1130396)

[2.1 Služby technickej podpory a údržby pre IS RA – paušálne služby 9](#_Toc1130397)

[2.2 Riešenie incidentov a čas odoziev 11](#_Toc1130398)

[2.3 Služby na objednávku 12](#_Toc1130399)

[2.3.1 Bezpečnosť 12](#_Toc1130400)

[2.4 Požiadavky na Projektové riadenie 13](#_Toc1130401)

[3 Vymedzenie pojmov a skratiek 13](#_Toc1130402)

# Základné informácie o IS RA a popis súčasného stavu

Ministerstvo vnútra Slovenskej republiky je prevádzkovateľom informačného systému Register adries. Uvedený systém je prevádzkovaný na vlastnej infraštruktúre MV SR v priestoroch patriacich MV SR. Prevádzku systému vykonávajú a za poskytovanú úroveň služieb zodpovedajú Odbor systémov a komunikácií (OSK), Odbor telekomunikácií (OT) a Odbor aplikácií (OA) Sekcie informatiky, telekomunikácií a bezpečnosti MV SR. Informačný systém Registra adries bol vytvorený v rámci Operačného programu Informatizácia spoločnosti /OPIS/ financovaného z Európskeho fondu regionálneho rozvoja na základe Zmluvy o dielo č. SE-OVO1-2011/000910-014 zo dňa 25.11.2011.

IS RA sa riadi najmä zákonom č. 125/2015 Z. z. o registri adries a o zmene a doplnení niektorých zákonov a vykonávacou vyhláškou č. 142/2015 Z. z., ale aj vykonávacou vyhláškou č. 141/2015 Z. z., zákonom č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov, ktoré sú špecifické pre Slovenskú republiku.

IS RA je základným komunikačným a evidenčným nástrojom územnej samosprávy (určovanie súpisných a orientačných čísiel ako aj určovanie názvov ulíc a iných verejných priestranstiev) a útvarov MV SR (zápis údajov o územnom členení - kraj, okres, obec, časť obce), poskytuje služby pre potreby štátnych orgánov, ktoré sú na IS RA integrované.

Adresa je v tomto informačnom systéme súborom údajov, identifikujúcich umiestnenie hlavného vchodu, prípadne ďalších vstupov do budovy, ak im bolo určené orientačné číslo, a to aj na mape. Identifikovať ju možno cez identifikátor adresy, čo je množina alfanumerických znakov slúžiaca na účely komunikácie medzi informačnými systémami.

Ide teda o evidenciu popisujúcu umiestnenie vchodov bytových a nebytových budov, a to slovným označením, ako aj vizualizáciou na mape Slovenskej republiky. Dostupné údaje môžu využívať štátne orgány, najmä bezpečnostné a záchranné zložky pri ochrane zdravia a majetku, pošta pri doručovaní zásielok, rovnako aj podnikateľská sféra a v neposlednom rade občania v situáciách, pri ktorých potrebujú overiť či zistiť presnú lokalitu adresy.

Elektronické služby registra adries sú pre verejnosť dostupné na Ústrednom portáli verejnej správy www.slovensko.sk a tiež aj na portáli Elektronické služby MV SR https://portal.minv.sk.

Každý môže požiadať o podrobné údaje o adrese. Ak je už v informačnom systéme adresný bod ukazujúci vchod do budovy, jeho grafická prezentácia sa zobrazí na mape. Rovnako je možné overenie údajov o adrese.

Systémom sú ďalej poskytované datasety, čiže súbory údajov o adresách obce alebo jej častí podľa vlastných zvolených kritérií. O dataset požiada žiadateľ a systém ho doručí žiadateľovi v štruktúrovanej forme do elektronickej schránky. Pre využitie tejto služby je potrebné, aby žiadateľ bol držiteľom aktivovaného elektronického občianskeho preukazu s čipom.

Informačný systém je živá, neustále sa meniaca evidencia, preto je pre verejnosť prístupná aj služba na pripomienkovanie jeho kvality. Pripomienkovať možno atribúty adresy, ktoré posúdi správca registra a následne navrhne úpravy.

Štátne orgány a podnikatelia na výkon svojej činnosti môžu mať údaje z registra adries dostupné aj automatizovaným spôsobom. Automatizovaný prístup je zabezpečovaný podľa technických možností dotknutých strán.

## Moduly IS RA a funkcionalita

IS RA je tvorený troma modulmi:

* RACore – Register adries obsahuje informácie o všetkých adresách a adresných bodoch bytových a nebytových budov, bez väzieb na osoby a informácie o registroch územných celkov. Je referenčnou štátnou evidenciou, ktorá opisuje umiestnenie vchodov bytových a nebytových budov, a to slovným označením, ako aj vizualizáciou na mape Slovenskej republiky.
* RAPortál - Elektronické služby na portáli RA predstavujú časť IS RA a jeho funkcionalít prístupných verejnosti prostredníctvom portálu MV SR.
* RAIP – komponenty inštalované na OSB a SOA systémy, zabezpečujúce publikovanie WS a objednávanie datasetov.

Funkcionality dostupné v rámci modulu RACore

Správa číselníkov

Vyhľadanie/zobrazenie kraja

Vytvorenie kraja

Zmena kraja

Oprava kraja

Zrušenie kraja

Správa historických krajov

Vyhľadanie/zobrazenie okresu

Vytvorenie okresu

Zmena okresu

Oprava okresu

Zrušenie okresu

Správa historických okresov

Obce

Vyhľadanie/zobrazenie obce

Vytvorenie obce

Zmena obce

Oprava obce

Zrušenie obce

Zlúčenie obcí

Rozdelenie obce

Správa historických obcí

Časť(ti) obce

Vyhľadanie/zobrazenie časti obce

Vyhľadanie/zobrazenie adresy

Vytvorenie časti obce

Zmena časti obce

Zrušenie časti obce

Zlúčenie časti obce s obcou

Rozdelenie časti obce

Správa historických častí obcí

Oprava časti obce

Ulica

Vyhľadanie/zobrazenie ulice

Vytvorenie ulice

Zmena ulice

Zrušenie ulice

Zlúčenie ulíc

Rozdelenie ulice

Správa historických ulíc

Oprava ulice

Cestné úseky – správa geografických osí ulíc v Obci

Adresa

Vytvorenie adresy

Zmena adresy

Oprava adresy

Zrušenie adresy

Správa historických údajov adresy

Adresný bod

Zobrazenie údajov adresného bodu

Vytvorenie adresného bodu

Zmena údajov adresného bodu

Oprava údajov adresného bodu

Zrušenie údajov adresného bodu

Byt

Vyhľadanie/zobrazenie bytu

Vytvorenie bytu

Zmena bytu

Zrušenie bytu

Moratóriá

Vyhľadanie moratórií

Vytvorenie moratória

Zmena moratória

Zrušenie moratória

Pripomienky

Zmeniť údaje pripomienky

Vyhľadať a zobraziť údaje

Vyhľadanie pripomienky

Zápis pripomienky

Výstupné zostavy (Kraje, Okresy, Obce, Časti obcí, Ulice, Adresy, Byty) s možnosťou ich filtrovania a exportu do xls, pdf či csv formátu

Štatistiky

Štatistika úkonov FinPVSS - štatistika pre výpočet dotácie na všetky obce (FinPVSS) na základe úkonov v IS RA

Štatistiky úkonov obce

Štatistika adries


Webové služby prístupné cez integračnú platformu MV SR sú (tieto služby sú prístupné cez RAPortál ako používateľské služby alebo sú to aplikačné služby slúžiace na integráciu s inými IS ):

| **Názov webovej služby** | **Kategorizácia** |
| --- | --- |
| 1. Zápis do RA o názve obce a časti obce | Aplikačná služba - zápisová |
| 2. Zápis do RA o názve ulice | Aplikačná služba - zápisová |
| 3. Zápis do RA o čísle súpisnom a čísle orientačnom | Aplikačná služba - zápisová |
| 4. Zápis do RA o priestorových informáciách | Aplikačná služba - zápisová |
| 5. Zápis do RA o štatistickom číselníku regiónov, krajov, okresov, obcí | Aplikačná služba - zápisová |
| 6. Zápis do RA o vytvorení adresy | Aplikačná služba - zápisová |
| 7. Pripomienkovanie kvality RA | Používateľská služba - zápisová |
| 8. Poskytnutie referenčných údajov množiny adries s adresnými bodmi na základe atribútov adresy | Aplikačná služba - čítacia |
| 9. Poskytnutie zoznamu identifikátorov adresy so zmenenými referenčnými údajmi | Aplikačná služba - čítacia |
| 10. Zobrazenie geografickej situácie adresy pre lokalizáciu adresného bodu | Aplikačná služba - čítacia |
| 11. Poskytnutie referenčných údajov na základe atribútov adresy | Používateľská služba - čítacia |
| 12. Poskytnutie referenčných údajov podľa identifikátora adresy | Používateľská služba - čítacia |
| 13. Poskytnutie referenčných údajov podľa zoznamu identifikátorov adresy | Používateľská služba - čítacia |
| 14. Poskytnutie referenčných údajov podľa identifikátora adresy - výpis jednej adresy s adresným bodom | Používateľská služba - čítacia |
| 15. Poskytnutie referenčných údajov podľa zoznamu identifikátorov adresy - výpis zoznamu adries s adresným bodom | Používateľská služba - čítacia |
| Poskytnutie číselníkov | Aplikačná služba - čítacia |

Informačný systém RA je interne integrovaný na

* 1. systém na dohľad služieb MV SR
  2. integračná platforma OSB
  3. portál MVSR
  4. LDAP MV SR
  5. IaM MV SR
  6. eDesk – spoločný modul MVSR
  7. Register obyvateľov – overovanie pobytov

## Produkčné prostredie IS RA



Pre potreby implementácie informačného systému Registra adries boli vytvorené dve prostredia. Testovacie a produkčné. Obidve tieto prostredia sú prevádzkované v priestoroch ministerstva vnútra.

## Komponenty infraštruktúry

Konfigurácia komponentov softvérovej infraštruktúry IS RA je tvorená:

* Oracle Database
* Oracle Weblogic
* Oracle Web Tier

### Prezentačná vrstva

Prezentačná vrstva zabezpečuje oddelenú a bezpečnú vrstvu pre prístup klientov a externých systémov k prostriedkom systému Register adries. Pozostáva z Load Balancera a farmy webových serverov.

### Web servery

Farma web serverov je tvorená dvojicou serverov Oracle HTTP server. Všetky požiadavky prichádzajú na web servery cez Load Balancer, ktorý preposiela požiadavky na aktívne web servery algoritmom round-robin. Vzhľadom na bezpečnostné požiadavky je povolená iba SSL komunikácia.

### Aplikačná vrstva

Aplikačná vrstva pozostáva z dvojice aplikačných serverov Oracle WebLogic 12c zapojených vo WebLogic clustri. Na aplikačných serveroch je nainštalovaný Oracle MapViewer. Je to aplikácia na zobrazovanie Mapových podkladov v ISRA.

### Databázová vrstva

Databázová vrstva pozostáva z jedného Oracle Database Servera 11g.

## Prevádzka

Poskytované sú služby podpory cez Call Centrum MV SR, ako aj prostredníctvom implementovaného systému CA Service Desk Manager, ktorý je dostupný pre odberateľov a kde je možné evidovať jednotlivé incidenty.

# Vymedzenie predmetu zákazky

## Služby technickej podpory a údržby pre IS RA – paušálne služby

V rámci prevádzkovej podpory a údržby sa požaduje poskytovanie servisných služieb v zodpovedajúcej kvalite zaisťujúcej správnu, spoľahlivú a bezpečnú prevádzku IS RA. Servisnými službami sa pre účel predmetu zákazky rozumie podpora produkčnej prevádzky a zaistenie údržby IS RA.

V rámci podpory a prevádzky systému požadujeme od uchádzača poskytovanie prevádzkovej podpory a údržby systému počas trvania zmluvy.

Verejný obstarávateľ požaduje od uchádzača zabezpečiť pravidelnú podporu a údržbu pri riešení Incidentov pre pracovníkov podpory 2. úrovne (L2 support) pre IS RA na aplikačnej, prezentačná a databázovej úrovni pre

* RACore
* RAPortál - Elektronické služby na portáli RA
* RAIP - komponenty inštalované na OSB a SOA systémy, zabezpečujúce vypublikovanie WS a objednávanie datasetov.

A to najmä pre tieto služby (úroveň L3 support)

|  |  |  |
| --- | --- | --- |
| **Požadované paušálne služby** | **Popis požadovanej paušálnej služby** | **SLA** |
| Plánovanie nasadzovania aktualizácií, záplat a opráv APV a ES a súvisiacej systémovej infraštruktúry | Pri nasadzovaní aktualizácii sa bude vytvárať plán, okrem časového a organizačného hľadiska sa musí počítať aj s prípadnými závislosťami a dopadmi na iné systémy. Tieto činnosti sa musia vykonať aj v prípade nasadzovania zmien na súvisiacich systémoch, ktoré by mohli mať dopad na systémy, ktoré sú podporované v rámci tejto SLA | 8x5  od 8:00 do 16:00 |
| Poskytovanie služieb podpory testovania aktualizácií, záplat a opráv APV a ES a súvisiacej systémovej infraštruktúry | V rámci tejto služby bude zabezpečená technická a metodická podpora zamestnancom MV SR pri testovaní aktualizácií, záplat a opráv APV a ES a súvisiacej systémovej infraštruktúry. Budú sa poskytovať napr. informácie o správnom postupe realizácie testovacích scenárov, informácie o požadovaných konfiguráciách systémov atď., t.j. súčinnosť pri príprave testovania APV a ES | 8x5  od 8:00 do 16:00 |
| Podpora realizácie inštalácie a konfigurácie APV a ES na požiadanie počas nasadzovania zmien pri zmenách APV a ES, zmenách systémovej infraštruktúry alebo zmenách HW a migrácie systémov | Na základe požiadaviek zákazníka bude realizovaná podpora prevádzky APV a ES pre zabezpečenie nasadzovania zmien v IS MV SR na dohodnutom mieste a rozsahu a pre dohodnuté APV a ES a ich technologickú infraštruktúru | 8x5  od 8:00 do 16:00 |
| Poskytovanie služieb procesnej/analytickej podpory APV a ES a súvisiacej systémovej infraštruktúry, poskytovanie konzultačných služieb súvisiacich s procesným spracovaním služieb u zákazníka/metodické usmernenia | V rámci tejto služby bude zabezpečený monitoring APV a ES s cieľom čo najskôr identifikovať neštandardné stavy APV a ES a súvisiacej systémovej infraštruktúry. Na základe udalostí a stavov, ktoré sa identifikujú v rámci monitoringu bude možné zabezpečiť včasnú eskaláciu problémov alebo iniciovať neplánované preventívne zásahy. | 8x5  od 8:00 do 16:00 |
| Poskytovanie služieb analýzy incidentov APV a ES a súvisiacej systémovej infraštruktúry a návrh eskalačných procedúr (HelpDesk) | V rámci tejto služby bude zabezpečená analýzy incidentov, ich príčin a aj dopadov. Súčasťou služby je návrh eskalačných procedúr, prostredníctvom, ktorých sa zabezpečí obnovenie normálneho stavu APV a ES a súvisiacej systémovej infraštruktúry, identifikujú sa dopady na súvisiace APV a ES a vypracuje sa postup pre odstránenie dopadov a príčin incidentu. | 8x5  od 8:00 do 16:00 |
| Riešenie incidentov APV a ES a súvisiacej systémovej infraštruktúry prostredníctvom servisných zásahov v súlade so schválenými eskalačnými procedúrami | V rámci tejto služby sa realizuje samotné odstránenie incidentov alebo podpora pri odstraňovaní incidentov na základe eskalačných procedúr | 8x5  od 8:00 do 16:00 |
| Poskytovanie konzultačných služieb pre prevádzku APV a ES a súvisiacej systémovej infraštruktúry vrátane identifikácie požiadaviek na dimenzovanie technologického prostredia pre APV a ES | Tieto služby sa poskytujú pre OSK, pre zabezpečovanie prevádzky v zmysle prevádzkovej technickej dokumentácie - identifikácia výkonnostných požiadaviek v dohodnutom rozsahu | 8x5  od 8:00 do 16:00 |
| Poskytovanie služieb podpory realizácie pravidelných preventívnych zásahov na úrovni APV a ES a súvisiacej systémovej infraštruktúry | profylaktika (kontrola nastavení, chybových hlásení, behu procesov, preventívne operácie/zásahy) | 8x5  od 8:00 do 16:00 |
| Poskytovanie konzultačných služieb a podpory pre MV pri zálohovaní, monitoringu APV a ES a súvisiacej systémovej infraštruktúry | Jedná sa o podporu zabezpečenia bežných prevádzkových činností na oddelení prevádzky informačných systémov, OSK, SITB MV SR | 8x5  od 8:00 do 16:00 |
| Údržba informácií o konfiguračných položkách APV a ES a súvisiacej systémovej infraštruktúry | Tvorba a úprava dokumentácie | 8x5  od 8:00 do 16:00 |
| Reklamácia chýbajúcich adresných bodov - Dopĺňanie nových (chýbajúcich) adresných bodov (stavieb so súpisným číslom) | 1. spracovanie podkladov od obcí (podľa vzoru xls súboru)  2. identifikácia a vytvorenie adresných bodov nad parcelami 3. kontrola duplicít a polohy všetkých vytvorených adresných bodov (GPS súradníc) | 8x5  od 8:00 do 16:00 |
| Verifikácia a úprava existujúcich adresných bodov a zlomových bodov osí ulíc (chybne zamerané adresné body a geografické osi ulíc) | 1. presun adresného bodu na inú pozíciu/parcelu na základe podkladov od obcí 2. kontrola konfliktov s existujúcimi bodmi  3. kontrola chybne zameraných zlomových bodov osí ulíc na základe podkladov od obcí | 8x5  od 8:00 do 16:00 |
| identifikácia stavieb bez adresy - výstup | 1. príprava zostavy | 8x5  od 8:00 do 16:00 |
| Riadenie SLA | Riadenie jednotlivých služieb podpory a údržby | 8x5  od 8:00 do 16:00 |

Požadovaná štandardná podpora pre produkčné prostredie je v čase od 8.00 do 16.00 hod. počas pracovných dní v rozsahu 8x5.

Ide o služby zabezpečenia podpory prevádzky a údržby aplikačnej infraštruktúry a APV a ES v prevádzkyschopnom stave v súlade so schválenou špecifikáciou riešenia.

Obstarávateľ požaduje jedenkrát mesačne spracovanie prehľadného výkazu vzniknutých incidentov a skutočného času ich odstránenia ako doklad o dodržaní dohodnutej úrovne požadovaných služieb a reakčných dôb.

Služby podpory prevádzky môžu byť poskytované prostredníctvom vzdialeného prístupu len po dohode s Obstarávateľom.

Obstarávateľ požaduje riadenie incidentov prostredníctvom ServisDesku MV SR (CA Servis Desk Manager). Uchádzačovi bude na daný servis desk na požiadanie sprístupnená integrácia.

Detailný proces nahlasovania a riešenia identifikovaných incidentov bude upravený samostatným predpisom schváleným medzi Objednávateľom a Poskytovateľom.

## Riešenie incidentov a čas odoziev

Hlásenie incidentov zo strany Obstarávateľa bude zabezpečené prostredníctvom zamestnancov so zodpovedajúcou kvalifikáciou v oblasti informačných technológií.

Obstarávateľ požaduje, aby uchádzač zabezpečil, že každý z nahlásených incidentov bude spracovaný.

Obstarávateľ požaduje pre danú klasifikačnú stupnicu chýb nasledovné doby odozvy a doby dodania opravy alebo dodanie náhradného riešenia:

| **Kategória** | **Priorita** | **Doba odozvy** | **Doba dodania opravy, náhradného riešenia** |
| --- | --- | --- | --- |
| Kritická (kategória A) | Veľmi vysoká | do 1\* hodiny | 2 pracovných dní |
| Vážna (kategória B) | Vysoká | 6\* hodín | 5 pracovných dní |
| Drobná (kategória C) | Normálna | 8\* hodín | 15 pracovných dní |

\* uvedený čas plynie len počas času poskytovania služby podpory

**Detailnejšia špecifikácia podmienok plnenia SLA vrátane definície pojmov je uvedená v 01\_priloha\_1C\_SLA\_podmienky\_SLA návrhu zmluvy o poskytovaní služieb technickej podpory, ktorá je neoddeliteľnou súčasťou týchto súťažných podkladov.**

## Služby na objednávku

Prostredníctvom služieb na objednávku požaduje verejný obstarávateľ v prípade vzniku potreby prispôsobenie existujúceho APV a ES prostredníctvom návrhu a implementovania žiadaných a nevyhnutných dodatočných funkcionalít, rôznych druhov konzultácií, dátových a opravných zásahov, rôzne dátové operácie (čistenie, rekonciliácia, zabezpečenie integrity a konzistencie), vytváranie jednorazových reportov, manuálna oprava nesprávnych dát apod. Odstraňovanie chýb, ktoré boli spôsobené nekorektným zásahom používateľov, školenia apod..

|  |  |
| --- | --- |
| **Príklad služieb na objednávku** | **Popis služby** |
| Implementácia zmien APV a ES, súvisiacej technologickej, aplikačnej a používateľskej dokumentácie | Realizácia rozšírenia a zmien APV a ES na základe požiadaviek zákazníka. (napr. legislatívne zmeny, zmeny funkcionalít vyplývajúcich zo zmeny procesov a pod.) |
| Dátové operácie (čistenie, rekosiliácia, zabezpečenie integrity a konzistencie), konsolidácia databázových nezrovnalostí voči zdrojovým údajom, jednorazové reporty | Manuálna oprava nesprávnych dát a/alebo oprava nesprávnych dát na základe vytvoreného skriptu, na základe požiadaviek zákazníka, predpis na výber dát (selecty) na požiadanie zákazníka |
| Analýza a metodika procesu podpory adresných bodov a ulíc | 1. Analýza prostredia a činností pre zabezpečenie aktualizácie a údržby adresných bodov a priebehu ulíc. 2. Návrh metodiky pre optimalizáciu postupov aktualizácie a údržby adresných bodov a priebehu ulíc. |
| Dopĺňanie nových ulíc | 1. identifikácia miesta a vytvorenie priebehu ulice  2. integrácia na cestno-uličný systém |
| Verifikácia a úprava existujúcich ulíc | zmena/doplnenie/predĺženie priebehu ulice na základe podkladov od obcí |
| Všeobecné konzultačné služby | Účasť na stretnutiach, posudzovanie materiálov, vyjadrenia a služby právneho experta pre informačné technológie pod. |
| Školenia | preškoľovanie zamestnancov prevádzky a používateľov IS na základe požiadavky zákazníka |

Súčasťou všetkých uskutočnených zásahov do systému, pri ktorých dôjde k zmene zdrojového kódu, uchádzač poskytne obstarávateľovi tieto zmeny zdrojového kódu na dátovom nosiči vrátane súvisiacej dokumentácie.

### Bezpečnosť

Od uchádzača sa požaduje zabezpečiť, aby pri poskytovaní služieb sa riadil opatreniami potrebnými na eliminovanie a minimalizovanie hrozieb a rizík pôsobiacich na existujúci systém z hľadiska narušenia jeho bezpečnosti, spoľahlivosti a funkčnosti.

To znamená, že musia byť splnené požiadavky vyplývajúce z:

* nariadenia č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR )
* zákona č. 18/2018 Z. z. o ochrane osobných údajov
* zákona 275/2006 Z. z. o informačných systémoch verejnej správy a súvisiacich bezpečnostných štandardov podľa Výnosu MF SR č. 55/2014 o štandardoch pre IS VS
* zákona č. 69/2018 Z. z. o kybernetickej bezpečnosti
* platné bezpečnostné smernice MVSR
* prevádzkové postupy súvisiace s poskytovaním SLA

## Požiadavky na Projektové riadenie

Požaduje sa splnenie nasledovných požiadaviek:

* Obstarávateľ požaduje od uchádzača projektový manažment počas celej doby trvania zmluvy v prípade služieb na objednávky väčšieho rozsahu nad 30 čld.,
* Riadenie týchto služieb musí prebiehať v súlade s prílohou č. 4 k výnosu č. 55/2014 Z. z. o štandardoch pre informačné systémy verejnej správy - Štandard pre riadenie informačno-technologických projektov,
* Riadenie veľkých zmenových požiadaviek musí byť v súlade s Aktualizovanou metodikou projektového riadenia projektov informatizácie verejnej správy (dokument ÚPVII z októbra 2017).

# Vymedzenie pojmov a skratiek

Tabuľka č.1 Prehľad definície použitých pojmov a skratiek uvedených v dokumente

|  |  |
| --- | --- |
| **Pojem / skratka** | **Vysvetlenie** |
| APV a ES | Aplikačné programové vybavenie a elektronické služby |
| DB | Databáza |
| ES | Elektronické služby |
| EÚ | Európska únia |
| FinPVSS | Financovanie preneseného výkonu štátnej správy |
| HTTP | [Hypertext Transfer Protocol (hypertextový prenosový protokol)](https://www.abbreviationfinder.org/sk/acronyms/http_hypertext-transfer-protocol.html) |
| IS RA | Informačný systém Register adries |
| ISVS | Informačný systém verejnej správy |
| IT | Informačné technológie |
| MEP | Modul na úhradu poplatkov |
| MV SR | Ministerstvo vnútra Slovenskej republiky |
| OA | Odbor aplikácií |
| OPIS | Operačného programu Informatizácia spoločnosti |
| OSB | Oracle Service Bus |
| OSK | Odbor systémov a komunikácií |
| OT | Odbor telekomunikácií |
| RA | Register adries |
| RACore | hlavná aplikácia IS RA |
| RAIP | kompomenty RA integračnej platformy |
| RAPortál | Portál Registra adries |
| SLA | Service-level agreement, (Dohoda o poskytovaných službách) |
| SOA | Servis orientied architecture (architektúra orientovaná na služby) |
| SR | Slovenská republika |
| SSL | Secure Socket Layer(systém bezpečnostných certifikátov) |
| SSO | Single Sign On |
| WS | Web Service (Webová služba) |
| XML | eXtensible Markup Language, (rozšíriteľný značkovací jazyk) |